Începători sau profesionişti, oamenii s-au întrecut să demonstreze cele mai atletice tehnici de căţărare.

"Sunt trasee de mare dificultate, vedeţi că astăzi, de exemplu, la gheaţă, 25 de metri de gheaţă au fost făcuţi în 14 secunde, ceea ce, vă daţi seama, sunt aproape doi metri pe secundă", a spus Ovidiu Pop, arbitru în cadrul Cupei Răchiţele-Escaladă pe gheaţă.

O astfel de pasiune este însă costisitoare. Un echipament complet de căţărare, format din cască, hamuri, colţari şi pioleţi, poate ajunge până la 2.500 de lei.

Pentru prima dată în istoria de 11 ani a concursului de escaladă, a fost organizată şi o probă pentru amatori. La final, mulţi s-au declarat încântaţi şi au plecat cu gândul să intre în competiţie serioasă, anul viitor.